צוללות התקיפה מסדרת קילו

**צוללות מסדרת קילו** הן סדרה של צוללות תקיפה דיזל-חשמל שתוכננו על ידי לשכת העיצוב רובין  בברית המועצות בשנות ה-70 ונבנו במקור עבור הצי הסובייטי.

הגרסה הראשונה כונתה בברית המועצות **פרויקט 877 פַּלְטוּס** (ברוסית: **Па́лтус**, "הליבוט"), וקיבלה בנאט"ו את שם הקוד **קילו** (Kilo). הן נכנסו לשירות מבצעי בשנת 1980 והמשיכו לייצר אותן עד אמצע שנות ה-90, אז עבר הייצור לגרסה המתקדמת יותר, **פרויקט 636 וַרְשַׁבְיַאנְקַה**, הידועה במערב גם כדגם **קילו המשופר**. העיצוב עודכן שוב על ידי הצי הרוסי באמצע שנות ה-2010, לגרסה הנקראת **פרויקט 636.3**, הידועה גם כ**קילו המשופר II**.

## תפקיד
צוללות התקיפה מדגם פרויקט 877 יועדו בעיקר למבצעי לוחמה נגד ספינות ולוחמה נגד צוללות במים רדודים יחסית. הצוללות המקוריות מדגם 877 מצוידות במערכת סונאר Rubikon MGK-400 (שם קוד נאט"ו: Shark Gill), הכוללת סונאר לגילוי והימנעות ממוקשים MG-519 Arfa (שם קוד נאט"ו: Mouse Roar).

צוללות חדשות יותר מדגם פרויקט 636 מצוידות במערכת MGK-400EM משופרת. מערכות הסונאר המשופרות הפחיתו את מספר המפעילים הדרושים בזכות אוטומציה ושיתוף קונסולה.

אריחים בולעי קול מותקנים על גוף הצוללת והסנפירים כדי לספוג את גלי הקול של סונאר אקטיבי, מה שגורם להפחתה ועיוות של האות החוזר. אריחים אלה גם מסייעים בהפחתת רעשים הנפלטים מהצוללת, ובכך מקטינים את הטווח שבו ניתן לאתר אותה באמצעות סונאר פסיבי.

צוללות מדגמי 636 ו-636.3 יכולות לשגר טיל שיוט מדגם  (וגרסת הייצוא שלהם, Club).

## היסטוריה
צוללת יחידה מדגם פרויקט 877, **B-871 אלרוסה**, מצוידת בהנעה סילונית במקום מדחף.

התכנון היה שפרויקט 636 (הקילו המשופר) יוחלף על ידי צוללת מדגם לאדה בשירות הצי הרוסי. עם זאת, התוכנית התעכבה לאחר שהצוללת הראשונה בסדרת לאדה, **[[סנקט פטרבורג (צוללת)|סנקט פטרבורג (B-585)]]**, הראתה ליקויים משמעותיים. בעקבות זאת, הצי הרוסי הזמין סדרה משופרת של צוללות מדגם קילו, פרויקט 636.3.

הצוללת הראשונה בסדרה החדשה, **[[פטרופבלובסק-קמצ'טסקי]]**, הושקה במרץ 2019. נכון לנובמבר 2019, נבנו שש יחידות עבור צי הים השחור.

## היסטוריה מבצעית
צוללות תקיפה מדגם קילו החלו להיכנס לשירות בצי הסובייטי החל משנת 1980.

ב-2015, חמש צוללות מדגם קילו הוצבו בבסיס הצי הרוסי בטרטוס, סוריה. לפחות שתיים מהן תקפו מטרות קרקעיות בסוריה באמצעות טילי שיוט קאליבר. ב-8 בדצמבר 2015, הצוללת B-237 רוסטוב-על-הדון ירתה לראשונה טילי שיוט נגד אויב, ופגעה בשתי מטרות ליד א-רקה, בירת דאעש.

לאחר טביעת הסיירת הרוסית מוסקבה באפריל 2022, במהלך מלחמת אוקראינה–רוסיה, דווח כי צוללות מדגם קילו הועברו מבסיסן בסבסטופול לנמל נובורוסיסק כדי להגן עליהן מפני תקיפות אוקראיניות.

ב-13 בספטמבר 2023, הצוללת B-237 רוסטוב-על-הדון ניזוקה קשות מתקיפת טיל סטורם שאדו אוקראיני בעת שעגנה במבדוק יבש בסבסטופול.

## מפעילים
*  **[[חיל הים של אלג'יריה|הצי האלג'יראי]]**: 2 צוללות מדגם 877 ו-4 מדגם 636.
*  **[[חיל הים הסיני|צי צבא השחרור העממי]]**: 2 צוללות מדגם 877 ו-10 מדגם 636.
*  **[[חיל הים ההודי|הצי ההודי]]**: 7 צוללות מדגם 877 (דגם "סינדוגוש").
*  **[[חיל הים האיראני|צי הרפובליקה האסלאמית של איראן]]**: 3 צוללות מדגם 877.
*  **[[הצי של מיאנמר]]**: צוללת אחת (לשעבר בצי ההודי).
*  **[[חיל הים של פולין]]**: צוללת אחת מדגם 877 (ORP Orzeł).
*  **[[הצי הרומני]]**: צוללת אחת מדגם 877 (Delfinul), אינה מבצעית.
*  **[[הצי הרוסי]]**: 10-11 צוללות מדגם 877 ו-12 מדגם 636.3.
*  **[[חיל הים של וייטנאם|הצי העממי של וייטנאם]]**: 6 צוללות מדגם 636.

## גלריה

קובץ:ORP Orzeł Gdynia.JPG|הצוללת הפולנית מסוג קילו ORP Orzeł, 26 ביוני 2011
קובץ:«Калуга», «Липецк» и «Ярославль» в Полярном..jpg|צוללות רוסיות מסוג קילו בפוליארני, מחוז מורמנסק
קובץ:Heavy-lift ship Sea Teal carrying Chinese Kilo submarine.jpg|צוללת סינית מסוג קילו שנמסרת מרוסיה כמטען סיפון בשנת 1995.
קובץ:Iranian Kilo-class diesel submarine.jpg|הצוללת האיראנית מסוג קילו "יונס" בעת מסירתה בשנת 1995.

## רשימת הצוללות

## ראו גם
* צוללת טילים בליסטיים
* הצי הרוסי

## קישורים חיצוניים

* Project 877 Kilo class, באתר GlobalSecurity.org

## הערות שוליים

קטגוריה:המעורבות הרוסית במלחמת האזרחים בסוריה
קטגוריה:דגמי צוללות
קטגוריה:צוללות הצי הסובייטי
קטגוריה:צוללות הצי הרוסי
קטגוריה:חיל הים האיראני